**Aktivnosti akademskih i istraživačkih ustanova koje eventualno podležu kontroli spoljne trgovine strateškom robom (STC)**

Primeri navedeni u tekstu koji sledi ilustruju neke od aktivnosti koje akademske i istraživačke ustanove često preduzimaju, a koje mogu biti predmet kontrole spoljne trgovine strateškom robom u vašoj zemlji. **Da biste odredili u kojoj meri kontrola spoljne trgovine strateškom robom utiče na aktivnosti i istraživanja vaše organizacije, potrebno je da prvo odgovorite na sledeća pitanja:**

1. Da li vaša zemlja ograničava izvoz/ transfer robe ili tehnologije od strateškog značaja, bilo da se prenosi vidljivim i/ili nevidljivim sredstvima? To podrazumeva i kontrole nevidljivih transfera tehnologija i druge kontrole spoljne trgovine strateškom robom.
2. Da li vaša zemlja reguliše transfer tehnologije stranim državljanima, čak i kada se dati transfer vrši unutar zemlje? Drugim rečima, da li vaša zemlja ima odredbu o kontroli „podrazumevanog“ izvoza?

Napomena: *Ukoliko vaša zemlja ima odredbu o kontroli podrazumevanog izvoza, to znači da se informacije koje su u tekstu označene plavom bojom (u nastavku) primenjuju na vašu instituciju.*

**Istraživačke aktivnosti koje mogu biti predmet kontrole:**

* Istraživanje ili rad u saradnji sa stranim državljanima, [bilo da se obavlja u vašoj zemlji ili u] u inostranstvu;
* Međunarodna putovanja na konferencije, sastanke ili terenski rad u inostranstvu,
* Istraživačka uputstva ili stručne obuke koje se sprovode za stranog državljanina, [bilo da se realizuju u vašoj zemlji ili u] inostranstvu;
* Pružanje tehničkih podataka stranom državljaninu preko telefona, elektronskom poštom, faksom, preko drugog elektronskog uređaja/ uređaja za čuvanje podataka, [bilo da se to vrši u vašoj zemlji ili] u inostranstvu,
* Deljenje eksperimentalne opreme ili tehnologija sa stranim državljanima, [bilo da se to obavlja u vašoj zemlji ili] u inostranstvu,
* Pružanje tehničke pomoći tokom predavanja, konferencija, sastanaka i drugih angažamana na kojima su prisutni strani državljani, [bilo da se to realizuje u vašoj zemlji ili] u inostranstvu;
* Pružanje konsultantskih usluga ili druge tehničke pomoći na međunarodnom nivou, [ili u zemlji kada je prisutan strani državljanin];
* Obilasci ili posete istraživačkim ustanovama za strane studente, polaznike obuka ili posetioce [Napomena: *Ovo se odnosi samo na zemlje koje imaju kontrole „podrazumevanog“ izvoza*].

**Pre pokretanja nekog istraživačkog projekta ili sprovođenja bilo koje od prethodno navedenih aktivnosti, trebalo bi odgovoriti na sledeća pitanja:**

1. **Da li data aktivnost podrazumeva pružanje informacija, tehnologija, softvera, usluga ili opreme stranim državljanima?**

* Da li se ti strani državljani nalaze van vaše zemlje? U kojoj zemlji?
* Da li se ti strani državljani nalaze u vašoj zemlji? Državljanstvo?
* Da li se ti strani državljani nalaze i u vašoj zemlji i van nje? U kojoj zemlji? Državljanstvo?

1. **Da li data aktivnost obuhvata nevidljivi transfer tehnologija i/ili fizički izvoz robe?**

* Da li je roba koja se prenosi javno dostupna ili se smatra fundamentalnim ili osnovnim naučnim istraživanjem?
* Da li se roba nalazi na nacionalnim kontrolnim listama vaše zemlje?
* Da li će data roba biti iskorišćena za civilne/ komercijalne krajnje namene ili komercijalnu upotrebu?
* Da li je istraživanje usmereno u odbrambene svrhe, odnosno da li ga finansira Ministarstvo odbrane ili druga državna institucija/ telo?

1. **Da li se zemlja, pojedinac ili subjekat kome je data aktivnost namenjena, nalazi pod nacionalnim ili međunarodnim sankcijama/ embargom, odnosno da li se nalazi na nekoj od listi lica na koja se primenjuju ograničenja?** 
   * Da li zemlja odredišta poseduje aktivan program naoružanja za masovno uništenje, istoriju aktivnosti širenja naoružanja, ili je uključena u neki aktuelni oružani sukob?
   * Da li zemlja odredišta poseduje sistem za kontrolu spoljne trgovine strateškom robom?
2. **Da li postoje ugovorna ograničenja u vezi sa širenjem informacija i rezultata istraživanja?**

* Da li postoji izražena namera za razvojem proizvoda koji se zasnivaju na tehnologijama ili nalazima istraživanja?
* Da li aktivnost uključuje strane državljane koji rade u vašoj zemlji, odnosno da li će se ti pojedinci na kraju vratiti u svoje matične države?
* Koja je verovatnoća, odnosno da li postoji rizik da se tehnologija, koja se u okviru date aktivnosti prenese, ponovo izveze odnosno izvrši njen ponovni transfer (bilo namerno ili nenamerno)?

1. **Da li data aktivnost od vaše institucije zahteva pribavljanje dozvole ili odobrenja državnih organa?**[[1]](#endnote-1)

Napomena: *Odgovor na pitanje br. 5 zavisiće od odgovora na pitanja od 1 do 4, kao i od jedinstvenih zahteva navedenih u zakonodavstvu vaše zemlje o kontroli spoljne trgovine strateškom robom.*

1. Guidance for the Control of Sensitive Technologies for Academic Institutions (Revised version),” Japanese Ministry of Economy, Trade, and Industry, February 2010; Internal Compliance Programme Guidelines, Pakistan Ministry of Foreign Affairs, Strategic Export Control Division (SECDIV), 3 October 2014, <http://www.mofa.gov.pk/secdiv/documents/ICP-Guidelines.pdf>. [↑](#endnote-ref-1)